《吊李膺辞》
宋代·梅尧臣

阴蜺横天，长剑欲抉，
匣颖未露兮精钢已折。层次塞川，
猛炬方烈，凝气未销兮高焰已灭。
虽忠毅之有志兮，当衰运之闭结。
嗟身祸之不免兮，甘就死於缧絏。
何贤者之景慕兮，或自表而谢绝。
惟荀公之获御兮，见颜间之气悦。
奚服媚之若兹兮，盖操秉乎峻节。
风裁独高而罕接兮，号龙门而无凡辙。
允简亢不容於时兮，玉虽碎而犹洁。
痛汉纲之颓圮兮，又何毁乎贤哲。
历千古而可悲兮，故余不得而面结。
叨此邦而长民兮，过旧垅而增咽。
嗟异代之有遇兮，若登履乎阃闑。
对风树之萧萧兮，想魂气之未竭。
聊感慨於斯兮，写忧心之惙惙。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。